Utdrag+voluspa+-tkj


 * Voluspå:**

1. Um ljod bed eg alle helga lydar, store og småe søner åt Heimdall. Det vil du, Valfader, at vel eg fortel frå fyrndeheim det som fyrst eg minnest.

2. Jotnar eg minnest i upphav borne, dei som fordom meg fostra hadde. Nie heimar, nie innvere, heilagt stortre, fyrr det spratt or mold.

3. årle i old var det Yme bygde; Korkje sand eller sjø eller svale bylgjur; jord var ikkje, upphimmel ikkje; var Ginnunga-gap, men gras var ikkje,

4. Fyrr Burs søner baud bøar seg lyfte, dei som Midgard mætan skapte. Sol skein sunnan på steinar i sal, då grodde grunnen med grønan lauk.

5. Sol kom sunnan, syster åt månen, slo høgre handi um himmelhestar. Sol ikkje visste kvar salar ho åtte, Måne ei visste kvar makt han åtte, (stjernur ei visste, kvar stader dei åtte).

6. Tivar alle på tingstolar gjekk, dei høgheilage heldo rådlag: natt og near namn dei gåvo, morgon likeins og middags-leite, undorn og aftan, til år å rekne.

7. Hittast æser på Idavollen, og horg og hov høgt dei timbra. Dei avlar lagde og eigner smidde, dei tenger laga og tòlar gjorde.

8. Med tavl på tunet dei trøydde seg glade - var deim visst ikkje vant på gull - til tri der kom tusse-møyar med avle og age frå Jotunheimen.

9. Tivar alle på tingstolar gjekk, dei høgheilage heldo rådlag: kven skal drosen av dvergar skapa or Brime sitt blod og hans blåe leggjer.

l0. Vart Modsogne skapt, mætast var han av dvergar alle, men Durin dernest. Dei manna-skjepnur mange gjorde, dvergan', or jordi, som Durin det sagde.

(utrdag)